[pic] | AZ EURÓPAI KÖZÖSSÉGEK BIZOTTSÁGA | Brüsszel, 26.2.2007 COM(2007) 70 végleges Javaslat A TANÁCS RENDELETE a fizetésképtelenségi eljárásról szóló 1346/2000/EK rendelet A., B. és C. mellékletének módosításáról (előterjesztő: a Bizottság) INDOKOLÁS 1. A javaslat háttere - A javaslat indokai és célkitűzései Szükség van a fizetésképtelenségi eljárásról szóló 1346/2000/EK tanácsi rendelet A., B. és C. mellékletének módosítására. - Általános háttér Az 1346/2000/EK tanácsi rendelet A. melléklete felsorolja a rendelet 2. cikkének a) pontjában említett fizetésképtelenségi eljárásokat. A B. melléklet felsorolja a 2. cikk c) pontjában említett felszámolási eljárásokat. A C. melléklet felsorolja a 2. cikk b) pontjában említett felszámolókat. Az 1346/2000/EK tanácsi rendelet mellékleteit legutóbb a 2006. április 27-i 694/2006/EK tanácsi rendelet módosította. A Cseh Köztársaság 2006. augusztus 29-én az A., a B. és a C mellékletben foglalt listák további módosításairól értesítette a Bizottságot. - A javaslat által érintett területet szabályozó hatályos rendelkezések Az 1346/2000/EK rendeletet ennek megfelelően módosítani kell e javaslattal. - Összhang egyéb szakpolitikákkal E rendelet összhangban van az egyéb közösségi szakpolitikákkal. 2. KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT - Konzultáció az érdekelt felekkel Külső konzultációra nem volt szükség. - Szakvélemények összegyűjtése és felhasználása Külső szakértők bevonására nem volt szükség. - Hatásvizsgálat A rendelet módosítása pozitív hatással lehet a vállalkozások átszervezésére. Valószínűleg kedvező vagy semleges hatást gyakorol a foglalkoztatásra. Valószínűleg kedvező vagy semleges hatást gyakorol a környezetre. 3. A JAVASLAT JOGI ELEMEI - A javasolt intézkedés összefoglalása A javaslat célja az 1346/2000/EK rendelet mellékleteinek módosítása a tagállamok nemzeti fizetésképtelenségi jogában történt módosítások figyelembevétele érdekében. - Jogalap A javaslat az 1346/2000/EK rendelet 45. cikkén alapul. - A szubszidiaritás elve A javaslat a Közösség kizárólagos hatáskörébe tartozik. Így a szubszidiaritás elve nem alkalmazandó. - Az arányosság elve A javaslat megfelel az arányosság elvének a következő okok miatt: A Bizottság javaslata értelmében az 1346/2000/EK tanácsi rendelet A., B. és C. mellékletében foglalt, a Cseh Köztársaságra vonatkozó listák helyébe új listák lépnek a Cseh Köztársaság által bejelentett információknak megfelelően. A rendelet a tagállamokban közvetlenül alkalmazandó, végrehajtási intézkedésekre nincs szükség. A rendeletet az Európai Unió Hivatalos Lapjában kihirdetik, tehát tartalma minden érdekelt fél számára hozzáférhető. - A jogi eszközök megválasztása A javasolt jogi eszköz: rendelet. Más jogi eszközök a következő okok miatt nem lennének megfelelőek: Az 1346/2000/EK tanácsi rendelet 45. cikke értelmében a rendelet mellékleteit a Tanács csak a tagállamok kezdeményezésére vagy a Bizottság javaslatára módosíthatja. E megosztott kezdeményezési jog az Amszterdami Szerződés (az EKSz. 67. cikkének (1) bekezdése) hatálybalépését követő ötéves időszakban érvényesült, a Nizzai Szerződés (az EKSz. 67. cikkének (2) bekezdése) hatálybalépése óta azonban kizárólag a Bizottságnak van kezdeményezési joga. A Bizottság feladata tehát, hogy a rendelet 45. cikkével összhangban javasolja a Tanács számára a rendelet mellékleteinek módosítását. 4. KÖLTSÉGVETÉSI KIHATÁSOK A javaslatnak nincs költségvetési kihatása. 5. JOGSZABÁLYOK EGYSZERűSÍTÉSE A javaslat gondoskodik a közigazgatási eljárások egyszerűsítéséről az (uniós vagy nemzeti) hatóságok, valamint a közjogi, illetve magánjogi felek érdekében egyaránt. A tagállamok bíróságai időben tájékoztatást kapnak azon fizetésképtelenségi eljárásokról, amelyeket el kell ismerni. A hitelezők, az adósok és a fizetésképtelenséggel hivatásszerűen foglalkozók tájékoztatást kapnak a rendelet hatálya alá tartozó fizetésképtelenségi eljárásokról. Javaslat A TANÁCS RENDELETE a fizetésképtelenségi eljárásról szóló 1346/2000/EK rendelet A., B. és C. mellékletének módosításáról AZ EURÓPAI UNIÓ TANÁCSA, tekintettel az Európai Közösséget létrehozó szerződésre, tekintettel a fizetésképtelenségi eljárásról szóló, 2000. május 29-i 1346/2000/EK tanácsi rendeletre[1] és különösen annak 45. cikkére, tekintettel a Bizottság javaslatára[2], mivel: (1) Az 1346/2000/EK rendelet A., B. és C. melléklete felsorolja a fizetésképtelenségi eljárások, a felszámolási eljárások és a felszámolók tagállami nemzeti jogszabályok szerinti megnevezéseit. (2) A Cseh Köztársaság 2006. augusztus 29-én az 1346/2000/EK rendelet 45. cikke értelmében értesítette a Bizottságot az e rendelet A., B. és C. mellékletében foglalt listák módosításairól. (3) Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 1. és 2. cikkének megfelelően Dánia nem vesz részt e rendelet elfogadásában, és így az nem kötelező, illetve nem alkalmazható rá. (4) Az 1346/2000/EK rendeletet ennek megfelelően módosítani kell, ELFOGADTA EZT A RENDELETET: 1. cikk Az 1346/2000/EK rendelet a következőképpen módosul: (1) Az A. mellékletben a Cseh Köztársaságra vonatkozó fizetésképtelenségi eljárások helyébe a következő szöveg lép: „ČESKÁ REPUBLIKA – Konkurs – Reorganizace – Oddlužení” (2) Az B. mellékletben a Cseh Köztársaságra vonatkozó felszámolási eljárások helyébe a következő szöveg lép: „ČESKÁ REPUBLIKA – Konkurs” (3) Az C. mellékletben a Cseh Köztársaságra vonatkozó felszámolók megnevezései helyébe a következő szöveg lép: „ČESKÁ REPUBLIKA – Insolvenční správce – Předběžný insolvenční správce – Oddělený insolvenční správce – Zvláštní insolvenční správce – Zástupce insolvenčního správce” 2. cikk Ez a rendelet az Európai Unió Hivatalos Lapjában való kihirdetését követő napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, …-án/-én. a Tanács részéről az elnök [1] HL L 160., 2000.6.30., 1. o. A legutóbb a 694/2006/EK rendelettel (HL L 121., 2006.5.6., 1–13. o.) módosított rendelet. [2] HL C …., …., …. o.